REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/53-21

10. mart 2021. godine

B e o g r a d

**Z A P I S N I K**

**DESETE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 02. MARTA 2021. GODINE**

Sednica je počela u 8,30 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Đorđe Komlenski, Jelena Žarić Kovačević, Toma Fila i Sanja Jefić Branković.

Sednici je prisustvovao i: Dejan Kesar, zamenik člana Žarka Mićina, Vesna Krišanov, zamenik člana Biljane Pantić Pilje i Dubravka Kralj, zamenik člana Vladana Zagrađanina.

Sednici nisu prisustvovali članovi Odbora: Sanja Lakić, dr Aleksandar Martinović, Nebojša Pavlović, Nenad Baroš, Đorđe Dabić, Dragan M. Marković i Daniel Đivanović, niti njihovi zamenici.

Sednici su prisustvovali i: Ivan Jovičić, zamenik predsednika Visokog saveta sudstva i izborni član Visokog saveta sudstva iz reda sudija i Nataša Đelić, šef odseka za statusna pitanja sudija.

Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-210/21 od 9. februara 2021. godine).

**PRVA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-210/21 od 9. februara 2021. godine).

**Ivan Jovičić**, zamenik predsednika Visokog saveta sudstva i izborni član iz reda sudija rekao je da je Visoki savet sudstva sproveo postupak predlaganja kandidata u skladu sa zakonoskim oddredbama. Takođe, naveo je da je ceo postupak bio transparentan.

Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i predložio:

* Da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Privredni sud u Beogradu, Drugi osnovni sud u Beogradu, Osnovni sud u Kragujevcu, Prekršajni sud u Kragujevcu i Prekršajni sud u Kruševcu.
* Da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedene predloge.

Sednica je završena u 8,45 časova.

SEKRETAR PREDSEDNIK

Sanja Pecelj Vladimir Đukanović